Løvsoppbiller

* Piseninae
* løvsoppbiller (Tetratominae)
* Penthinae
* kjukevedborere
* Eustrophinae

**Løvsoppbiller** (Tetratomidae) er en artsfattig familie av biller som er knyttet til døde trær infisert av kjuker, der larvene utvikler seg. Det norske navnet er litt misvisende da noen (ikke-norske) arter er knyttet til bartrær. Den vanligste arten i Europa er *Tetratoma fungorum*, en ca. 3&nbsp;mm lang, oval bille med oransje brystskjold, bein og indre del av antennene, resten er blåglinsende svart.

## Utseende
Små (gjerne 3 – 5&nbsp;mm), langstrakt-ovale biller, oversiden glatt eller fint hårete, helt matt til sterkt glinsende. De fire ytterste leddene av antennene er ofte sterkt forstørrede, derav det vitenskapelige navnet (*Tetratoma* = fire-delt). **Hodet** er forholdsvis lite, fasettøynene er store og mer eller mindre nyreformede. Antennene er 11-leddete, omtrent så lange som hodet og brystskjoldet til sammen eller litt lengre, perlekjede-formede eller med de fire ytterste leddene sterkt forstørret, slik at de danner en avlang, løs kølle. Hos noen arter er også et eller flere av de innerste leddene fortykket eller forlenget. **Brystskjoldet** (pronotum) er mye bredere enn langt, bakerst så bredt som dekkvingene, tilsmalnet framover, med avrundede sider og markert siderand. Det har to korte lengdefurer ved roten. **Dekkvingene** er avlange, svakt hvelvede, ofte med tydelige rekker av grove punkter, men mange har uregelmessig punktering eller ingen tydelige punktgroper. **Beina** er slanke og middels lange, føttene forholdsvis lange og tynne, og fem-leddete.

## Levevis
Løvsoppbillene er skogsinsekter knyttet til døde trær der det vokser kjuker og andre vednedbrytende sopper. De voksne billene, som er aktive om natten, kan ofte finnes i barksprekker eller under barken på døde trær. De legger også eggene i barksprekker, og de nyklekte larvene finner veien til nylig framsprungne fruktlegemer av kjuker, som de lever av. Den vanligste arten i Norge, *Tetratoma fungorum*, lever på knivkjuke (*Piptoporus betulinus*) på bjørk.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **løvsoppbiller**, Tetratomidae Billberg, 1820
****** Underfamilien Piseninae
******* Slekten *Triphyllia* Reitter, 1898
******** *Triphyllia elongatus* (LeConte, 1875)  – Nord-Amerika
******* Slekten *Pisenus* Casey, 1900  – Nord-Amerika
******** *Pisenus humeralis* (Kirby, 1837)
******** *Pisenus pubescens* Casey, 1900
****** Underfamilien Tetratominae
******* Slekten *Tetratoma* Fabricius, 1790
******** *Tetratoma ancora* Fabricius, 1798 – Europa, også i Norge
******** *Tetratoma baudueri* Perris, 1864  – Europa
******** *Tetratoma concolor* LeConte, 1875 – Nord-Amerika
******** *Tetratoma crenicollis* Baudi, 1877  – Europa
******** *Tetratoma desmaresti* Latreille, 1807 – Europa, ikke i Norge
******** *Tetratoma fungorum* Fabricius, 1790  – Europa, også i Norge
******** *Tetratoma tedaldi* Reitter, 1887  – Europa
******** *Tetratoma tessellata* Melsheimer, 1844
******** *Tetratoma truncorum* LeConte, 1866 – Nord-Amerika
******** *Tetratoma variegata* (Casey, 1900) – Nord-Amerika
****** Underfamilien Penthinae
******* Slekten *Penthe* Newman  – Nord-Amerika
******** *Penthe obliquata* (Fabricius, 1801)
******** *Penthe pimelia* (Fabricius, 1801)
****** Underfamilien kjukevedborere, **Hallomeninae** Mulsant, 1856
******* Slekten *Hallomenus* Panzer, 1794
******** *Hallomenus axillaris* Illiger, 1807  – Europa, også i Norge
******** *Hallomenus binotatus* (Quensel, 1790) – Europa, Nord-Amerika, også i Norge
******** *Hallomenus debilis* LeConte  – Nord-Amerika
******** *Hallomenus punctulatus* LeConte  – Nord-Amerika
******** *Hallomenus scapularis* Melsheimer  – Nord-Amerika
******** *Hallomenus serricornis* LeConte  – Nord-Amerika
******* Slekten *Mycetoma* Dejean, 1834
******** *Mycetoma affine* Niktisky, 1985  – Øst-Asia
******** *Mycetoma suturale* (Panzer, 1797)  – Europa
******** *Mycetoma ussuriense* Nikitsky, 1985 – Øst-Asia
****** Underfamilien Eustrophinae Gistel, 1856
******* Slekten *Eustrophopsis* 
******** *Eustrophopsis confinis* (LeConte) – Nord-Amerika
******* Slekten *Eustrophus* Illiger, 1802
******** *Eustrophus dermestoides* (Hellwig, 1792) – Europa
******** *Eustrophus tomentosus* Say  – Nord-Amerika
******* Slekten *Holostrophus*
******** *Holostrophus bifasciatus* (Say)  – Nord-Amerika

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Nettressursen Fauna Europaea, utbredelsesdatabase over europeiske dyr. http://www.faunaeur.org 

## Eksterne lenker
*Tetratoma ancora*: http://www.zin.ru/Animalia/Coleoptera/images/tetranckm.htm *Tetratoma fungorum*: http://www.biolib.cz/cz/image/id24110. *Hallomenus binotatus*: http://www.galerie-insecte.org/galerie/image/dos8/big/hallomenus_binot.jpg
*